Salawa Abeni

**Sàláwà Àbẹ̀ní Álídù** ni wọ́n bí ní (5 May 1961), ó jẹ́ olórin ọmọ orílẹ̀ èdè Nàj̀íríà.  Ó wá láti Ìjẹ̀bú etí-Òsà nị́ ìpínlẹ̀ Ògùn. Ó bẹ̀rẹ̀ iṣẹ́ orin wákà kikọ nígbà tí ó ṣe orin tó sọọ́ di ìlú-mọ̀ọ́ka tí ó pè àkọ́lé rẹ̀ ní *'Late General Murtala Ramat Mohammed*, ní ọdún 1976, lábẹ́ ilé iṣẹ́ (Leader Records). Orin yìí ni ó jẹ́ orin àkọ́kọ́ tí obìnrin yóò kó jáde lédè Yorùbá tí ó sì tà iye tí ó lé ní Mílíọ́nù kan ní ilẹ̀ Nàìjíríà.

Àbẹ̀ní kò dá iṣẹ́ orin rẹ̀ dúró lábẹ́ ilé-iṣẹ́ 'Leader' títí di ọdún 1986, nígbà tí ó fòpin sí ìbáṣepọ̀ rẹ̀ pẹ̀lú ẹni tí ó nilé iṣẹ́ Leader Records, ìyẹn Lateef Adepoju.  Ó fẹ́ Olóyè Kollington Àyìnlá, tí ó sì dara pọ̀ mọ́ ilé iṣẹ́ ọkọ rẹ̀ tí ó sì wà pẹ̀lú ilé iṣẹ́ náà títí di ọdún 1994.

 Aláàfin Ọ̀yọ́, Ọba Làmídì Adẹ́yẹmí ní ọdún 1992  dé Sàláwà Àbẹ̀ní ládé "Queen of Waka Music". Orin  Wákà ní ó jẹ́ orin tí ẹ̀sìn Islam kópa tó pọ̀ nínú rẹ̀  (Islamic-influenced) tí a fi àdàpọ̀ orin ìbílẹ̀ èdè Yorùbá gbé kalẹ̀. Ṣáájú Àbẹ̀ní Sàláwà,  Batile Àlàkẹ́ ni ó kọ́kọ́ kọ orin náà tí ó sì sọọ́ di àgbọ́ málè lọ fún àwùjọ Yorùbá; ẹ̀ka orin yìí (Waka) ti wà tipẹ́ ṣáájú  jùjú àti fuji.

## Rúkè rúdò lórí ọ̀rọ̀ rẹ̀
Nị́gbà tí Sàláwà ń bá ilé iṣẹ́ ìròyìn kan sọ̀rọ̀. Oríṣiríṣi rúkè-rúdò ló wáyé nígbà tí gbajú-gbajà olórin náà ń gba àwọn ènìyàn níyànjú láti yàgò fún ìwà "Akọ sí Akọ" tí ó sì di ẹ̀bi ìwà náà lé ìwà lílò ògùn olóró lórí. Ọ̀pọ̀ àwọn lámèyítọ́ ló sọ wípé Àbẹ̀ní sọ̀rọ̀ rẹ̀ pẹ̀lú "Àìmọkan". Ṣùgbọ́n arábìnrin kan Ọlájùmọkẹ́ Òrìságunà tí ó jẹ́ onípolówó ló tún fan rere ọ̀rọ Sàláwà wípé: 'lábẹ́ òfin ilẹ̀ Nàìjíríà tí ó sì tún dá lórí òfin ilẹ̀ Bríténì wípé "*ìbálòpọ̀ akọsákọ jẹ́ ìwà ọ̀daràn tí ó sì tọ́ sí ìjìyà lábẹ́ òfin ilẹ̀ Nàìjíríà láti ọmọ ọdún mẹ́rìnlá lọ sókè  yálà kí wọ́n t̀i wọ́n mọ́lé tàbí kí wọ́n yẹjú wọn*". Èyí jẹyọ nínú fídíò rẹ̀ tó fi léde nínú àpo YouTube *Olajumoke Sauce 7: * ní oṣù Kejì ọdún 2018.  

## Àwọn orin tó ti kọ

**Late Murtala Muhammed* (Leader, 1976) 
**Iba Omode Iba Agba* (Leader, 1976) 
**Shooting Stars* (Leader, 1977) 
**Ijamba Motor* (Leader, 1978)
**Okiki Kan To Sele/Yinka Esho Esor* (Leader, 1979) 
**Orin Tuntun* (Leader, 1979) 
**Irohin Mecca* (Leader, 1980) 
**Ile Aiye* (Leader, 1980) 
**Omi Yale* (Leader, 1980) 
**Ija O Dara* (Leader, 1981)
**Ikilo* (Leader, 1981)
**Enie Tori Ele Ku* (Leader, 1982) 
**Challenge Cup ’84* (Leader, 1983)
**Adieu Alhaji Haruna Ishola* (Leader, 1985) 
**Indian Waka* (Kollington, 1986) 
**Ife Dara Pupo* (Kollington, 1986) 
**Mo Tun De Bi Mo Se Nde* (Kollington, 1986) 
**Awa Lagba* (Kollington, 1987) 
**Abode America* (Kollington, 1988) 
**Ileya Special* (Kollington, 1988) 
**I Love You* (Kollington, 1988) 
**We Are The Children* (Kollington, 1989) 
**Maradonna* (Kollington, 1989) 
**Candle* (Kollington, 1990) 
**Experience* (Alagbada, 1991) 
**Congratulations* (Alagbada, 1991) 
**Cheer Up* (Alagbada, 1992) 
**Waka Carnival* (Alagbada, 1994) 
**Beware cassette* (Sony, 1995) 
**Live In London ’96* cassette (Emperor Promotions, 1996) 
**Appreciation* cassette (Sony, 1997) 
**with Barrister Evening Of Sound* cassette (Zmirage Productions, 1997) 
**Good Morning In America* (Alagbada, 1999) 

## Àwọn ìtọ́ka sí

Ẹ̀ka:Àwọn ọjọ́ìbí ní 1961
Ẹ̀ka:Àwọn ènìyàn alààyè